Liturgikus események, programok

**A hét ünnepei**

**Hétfő:** Szent Marcellinusz és Péter vértanúk

**Kedd:** Lwanga Szent Károly és társai, vértanúk

**Csütörtök**: Szent Bonifác püspök, vértanú

**Péntek**: Szent Norbert püspök

**Eseménynaptár**

06.02. 17.00 Alsósok csoportja

06.03. 10.00 Baba-mama kör

06.04. 19.00 Kóruspróba

06.05. 9.00 Karitász csoporttalálkozó

06.05. Elsőcsütörtök, szentségimádás majd virrasztás

06.06. Elsőpéntek

06.06. 18.00 Gitáros kórus próba

**Szentmisék, liturgikus templomi események**

**Vasárnap:** 8.45 élő és + hozzátartozók

 10.00 Rózsafüzér társulat tagjaiért

 18.30 + Viktória

**Hétfő:** 7.00 Gyógyulásért

**Kedd**: 18.30 Egyházunkért, bűnösök megtéréséért

**Szerda:** 7.00

**Csütörtök:** 18.30

**Péntek**: 18.30

**Szombat:**  18.30

**Vasárnap (01):** 8.45

 10.00 + rokonok, ismerősök, élő László és testvérek

 18.30

**Temetés**: 06.02. 16.00 Templom/Takács Nándor

 06.04. 10.00 Szent Gellért/Mikes Tamásné

 06.05. 9.00 Újköztemető-szóró/Baranyai Lászlóné

 06.06. 11.15 Újköztemető-szóró/Sárai Mártonné

**Keresztelő:** 06.01. Igar Zsombor

 06.08 Győrfi András

Hirdetések

**Hétfőn** 17 órára az alsósok csoportját várjuk.

+++++

**Mesetábor a plébánián** 1 – 6. évfolyamos gyermekek részére 2025. június 30 - július 4. között! Élőszavas mesélés, mesés próbák teljesítése, közös ima, mesék köré font kézműves tevékenységek, népi játékok tanulása, mesés kirándulás, napi 3x étkezés.

Jelentkezni 2025. május 31-ig lehet az alábbi elérhetőségeken:

**onodytunde@gmail.com**

További információk a honlapon.

+++++

Ismeretlen hackerek feltörték a plébánia weboldalát…

Most érkezett a hír, hogy váratlanul nyilvánossá vált a **Családi Hétvége** jelentkezési felülete!

<https://rakosfalvaplebania.hu/esemenyek/csaladihetvege/>

Az üzemeltetők éjt nappallá téve dolgoztak a károk elhárításán, most azonban a Ti segítségeteket kérik:

Az adatbázist meg kell védeni a hamis adatokkal való túlterheléstől. Ezért fontos, hogy megelőzzük a hackerek további ténykedését, és mi legyünk azok, akik hamarabb regisztrálnak.

Ne maradj le - kattints most!

Így tehetjük biztossá, hogy részt vegyünk, és egy felejthetetlen közösségi élmény részesei lehessünk.

Ha Te sem akarsz kimaradni, ne késlekedj! Szeretettel várunk!

A linket és ezt az emailt már átvizsgáltuk, így nem tartalmaz kártékony kódot - teljesen biztonságos.

+++++

Főpásztorunk, **Erdő Péter** bíboros atya június 28-án ünnepli aranymiséjét. A helynök atya kérése, hogy imádságunkat ajándékozzuk neki. Aki szívesen vállalja, hogy egy tized rózsafüzért elimádkozik főpásztorunkért, kérem, írja fel nevét a sekrestyében található lapra. Lehetőség van arra is, hogy az imádkozók – egyénileg vagy csoportosan – fényképet küldjenek magukról, amelyet az aranymise@ebp.hu email címre kell elküldeni. (határidő június 10-e)

Gondolatok a mai naphoz

**Megállunk, feltekintünk az égre, majd megyünk tovább**

Minden vasárnap arra hív bennünket Jézus, hogy álljunk meg egy kicsit. Rohanó világunkban ez nem könnyű. Sokszor, bár nem a munkahelyen, de teletűzdeljük a napot különféle dolgokkal. Jézus ma különösen is arra hív, hogy lassítsunk kicsit. Tekintsünk felfelé, mint az útra induló után. Ha felemeljük tekintetünket, messzebbre látunk. De ehhez meg kell állni, hogy el ne botoljunk valamiben. Megérkezünk a templomba, remélhetőleg időben. Lassan gondolataink elcsendesednek, szívünk megnyílik, hogy meghalljuk a mai nap üzenetét. Majd a szentmise végén talán nem kell elrohannunk, tudunk szót váltani néhány emberrel. Hiszen Jézus közösségbe hív minket, abban pedig benne van, hogy találkozunk egymással.

Lukács arról szól, hogy a tanítványok folytatták mindennapi életüket. Naponta dicsőítették Istent, öröm járta át szívüket, lelküket. A hétköznapokban ez mennyire működik bennem?

Nem könnyű a mai világban elcsendesedni, lelassítani. Attól félünk, hogy lemaradunk valamiről. hogy elszáguld mellettünk a világ. Pedig csak egy dologtól kellene félnünk, hogy az örök boldogság lehetősége vész el számunkra. Ezért állunk meg vasárnapról vasárnapra, ezért igyekszünk naponta találkozni Mesterünkkel az imában. Ezért szeretnénk találkozni a másik, a mellettünk élő emberrel, aki által Jézus akar közeledni hozzánk.

 Fülöp Ákos plébános

A rákosfalvai plébánia hírlevele belső használatra.

Számlaszámunk: CIB Bank

**működési (egyházi) adó: Rákosfalvai Plébánia**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Mennybemenetel ünnepe 2025. június 1.



„Ahova a Fő eljutott dicsőségben, oda kapott meghívást az egész test reménységben.”

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

Vasárnap: 8.45; 10.00; 18.30

Hétfőn és szerdán 7.00;

kedden, csütörtökön, pénteken és szombaton 18.30

Irodai ügyelet:

Hétfőn, szerdán és pénteken 16.00-17.30

Kedden és csütörtökön 9.00-12.00

Olvasmány: ApCsel 1, 1-11

Amikor leszáll rátok a Szentlélek erő tölt el titeket.

Szentlecke: Ef 1, 17-23

Hogy megértsük, milyen reményre hívott meg az Isten.

Evangélium: Lk 24, 46-53

Én elküldöm Atyám megígért ajándékát.